Polo Lombok

Polo Lombok (jumla panḍuḍu'  è awwâl taon 2025: 4.057.386 orèng) panèka polo sè bâḍâ è ghughusân Kapolowan Nusa Tenggara sè tapèsa sareng Selat Lombok ḍâri Bhâli è bun bârâ' bân Selat Alas è bun tèmor ḍâri Sumbawa. Polo panèka koranh lebbi abhângon bunter kalabân samacem bunto' è pèngghir bârâ ḍâjâ sè lanjhângnga korang lebbi 70 km. Lèbârrâ polo panèka nyapa' 4.738,65 km2 sè maso' ḍâ' rèngkèng 108 ḍâri ḍaftar polo adhâsar ḍâri lowassa è dhunnya. Nyama Lombok asalla ḍâri Sasak lomboq, sè artèna "loros, jhujhur". Kotta otama è polo Lombok panèka Kotta Mataram.

 Geografi 
Selat Lombok nandhâi bâtes flora bân fauna Asia. Mulaè ḍâri polo Lombok kantos ka ara tèmor, flora bân fauna lebbi noddhuwâghi kapaḍâ'ânna kalabân flora bân fauna sè ètemmoè è Australian ètèmbhâng Asia. Èlmowan sè lu-ghâlluna nyata'aghi hal ka'ḍinto panèka  Alfred Russel Wallace, ḍâri Inggris è abad ka-19. Ka'angghuy ngormatè Alfred maka bâtes panèka èsebbhut Ghâris Wallace.